
РЕШЕНИЕ 
по т.8 / Протокол № 37 (30.01.2018 г.) 
за Приемане на Правилник за изменение и допълнение на  Правилника за организацията и дейността на обществения посредник на територията на Община Бургас

На основание чл.21, ал.2 от Закона за местното самоуправление и местната администрация, във връзка с чл.10, ал.2 от Закона за нормативните актове, чл.76, ал.3 и чл.79 от Административнопроцесуалния кодекс

ОБЩИНСКИ СЪВЕТ – БУРГАС РЕШИ:

Приема Правилник за изменение и допълнение на  Правилника за организацията и дейността на обществения посредник на територията на Община Бургас
§1. В Чл. 1, ал. 1 след думата „администрация“ се поставя точка, а изразът: „и Закона за омбудсмана“ отпада.
§2. В Чл.13 се създава нова ал.2 със следното съдържание: „В срок до 1 месец от встъпването си в длъжност, обществения посредник следва да е предприел действия в изпълнение на ограниченията по ал.1“.
§3. Чл.14. се изменя и допълва и придобива следното съдържание:
„Чл. 14 (1) При осъществяване на дейността си общественият посредник се подпомага от екип от щатни сътрудници. Екипът е в състав до двама души.
1. Правомощията на отделните членове на екипа и изискванията за заемане на съответната длъжност и се определят от обществения посредник.
1. По предложение на обществения посредник кметът на Общината назначава и освобождава сътрудник на обществения посредник, съгласно предвидените средства за дейността на обществения посредник в одобрения годишен бюджет на Общината. 
1. Общественият посредник определя работното време на екипа си.
1. Дейността на обществения посредник може да се подпомага от външни експерти и специалисти, които работят по граждански договор, или на обществени начала.“
§4. В чл. 17 се добавя нова ал. 4 със следното съдържание:
„Общественият посредник може да прави предложения до Кмета на Община Бургас за промени, изменения или допълнения в нормативни актове, приети от общински съвет Бургас.“
§5. В чл.18 се добавя нова ал. 3 със следното съдържание:
„Общественият посредник съхранява книжата си в архив, минимум 5 години от издаванетo им. След изтичането на този срок книжата се предават за съхранение в архива на Община Бургас, съгласно утвърдени вътрешни правила.“
§6. В чл.22, ал.1 изразът: „по друго традиционно средство за съобщение“ се заменя с израза: „по електронен път“.
§7. Чл. 27. се отменя
§8. Чл. 28 става 27 и всички следващи се преномерират.
§9. В чл. 31, ал.1 и ал. 4 след думата посредник, се добавя изразът: „и неговия екип от сътрудници“.


-------------------------------------------------------------
Решението е прието на заседание на общинския съвет, проведено на 30.01.2018 г., Протокол № 37, т. 8 (вх. № 08-00-6969) от дневния ред, и е подпечатано с официалния печат на общинския съвет.

Председател на Общински съвет – Бургас: ……………..
(КОСТАНТИН ЛУКОВ)

